ДРУШТВО ЗА РЕОСИГУРАЊЕ П Р Е Д Л О Г

**„ДУНАВ-РЕ“ а.д.о.**

- Скупштина Друштва -

**З А П И С Н И К**

Са 94. ванредне седнице Скупштине Друштва, одржане дана 02.08.2016. године, у пословним просторијама Друштва, Београд, Кнез Михаилова бр.6/II, сала за састанке.

Седница је почела у 13,00 часова.

Директор сектора за правне и опште послове и управљање људским ресурсима,Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 11.07.2016. године.

Седници су присуствовали пуномоћници следећих акционара:

Компанија Дунав осигурање а.д.о.- 75.126 гласова - пуномоћник Бојан Миладиновић,

Сава осигурање а.д.о.- 2.731 глас - пуномоћник Драган Новаковић. Поред наведених пуномоћника акционара, седници су присуствовали и запослени у Друштву: Зорана Пејчић, председник Извршног одбора, Весна Катић, члан Извршног одбора, Бојан Маричић, директор сектора за правне и опште послове и управљање људским ресурсима и Ивана Медић, асистент Управе.

Затим је Бојан Маричић саопштиo податак да од укупно 81.083 гласа , седници Скупштине присуствују представници акционара који располажу са 77.857 гласова што представља 96,02% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара били су сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније Дунав осигурање.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 77.857 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 94. ванредне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 94. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су седници присутни представници стручних служби који су задужени за бројање гласова, Бојан Маричић и за вођење записника, Ивана Медић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 93. ванредне седнице Скупштине
3. Предлог Одлуке о разрешењу члана Надзорног одбора Друштва
4. Предлог Одлуке о именовању члана Надзорног одбора Друштва
5. Разно

**2.Разматрање и усвајање Записника са 93. ванредне седнице Скупштине**

Пошто присутни акционари нису имали примедбе на предложени текст Записника са 93. ванредне седнице Скупштине, то је на основу чл. 29. Пословника о раду, са 77.857 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 93. ванредне седнице Скупштине одржане дана 14.06.2016. године у тексту који је достављен у материјалу за седницу.
2. Текст усвојеног Записника чини саставни део ове Одлуке.

**3. Предлог Одлуке о разрешењу члана Надзорног одбора Друштва**

Известилац по овој тачки је Бојан Маричић, који је присутне обавестио о предлогу Одлуке о разрешењу члана Надзорног одбора Друштва.

На основу члана 52. став (1), тачка 11) Закона о осигурању (Сл. гласник РС бр. 139/14) и члана 31. тачка 11. Статута Друштва за реосигурање “Дунав Ре” а.д.o. Београд (пречишћен текст од 22.03.2016. године), Скупштина Друштва за реосигурање “Дунав-Ре” а.д.о. на 94. ванредној седници, одржаној 02.08.2016. године, доноси

О Д Л У К У

о разрешењу члана Надзорног одбора

1. Разрешава се **Драган Милошевић** функције члана Надзорног одбора Друштва за реосигурање “Дунав Ре” а.д.о.
2. Ова Одлука ступа на снагу даном доношења.

О б р а з л о ж е њ е

Надзорни одбор Компаније „Дунав осигурање“ а.д.о. је због потребе именовања Драгана Милошевића за члана Надзорног одбора „Дунав друштва за управљање добровољним пензијским фондом“ а.д. Београд, а у складу са својим овлашћењима, донео 28.03.2016. године Одлуку Н број 61/16, којом предлаже Скупштини Друштва за реосигурање „Дунав Ре“ а.д.о., да разреши Драгана Милошевића, досадашњег представника Компаније у Надзорном одбору Друштва.

Имајући у виду да је чланом 52. став (1), тачка 11) Закона о осигурању (Сл. гласник РС бр. 139/14) и чланом 31. тачка 11. Статута Друштва, утврђено да Скупштина Друштва одлучује о именовању и разрешењу чланова Надзорног одбора, то је донета Одлука као у диспозитиву.

**4. Предлог Одлуке о именовању члана Надзорног одбора Друштва**

Известилац по овој тачки је Бојан Маричић, који је присутне обавестио о предлогу Одлуке о именовању члана Надзорног одбора Друштва.

На основу чланa члана 52. став 1., тачка 11. Закона о осигурању (Сл. гласник РС бр. 139/14) и члана 31. став 1. тачка 11. Статута Друштва за реосигурање “Дунав Ре” а.д.o. Београд (пречишћен текст од 22.03.2016. године), Скупштина Друштва за реосигурање “Дунав-Ре”а.д.о., на 94. седници, одржаној 02.08.2016. године, доноси

О Д Л У К У

о именовању члана Надзорног одбора

1. За члана Надзорног одбора Друштва за реосигурање “Дунав-Ре” а.д.о. Београд, именује се **Ана Ћетковић,** директор Дирекције за неживотна осигурања Компаније „Дунав осигурање“ а.д.о. Београд
2. Члан Надзорног одбора из тачке 1. ове Одлуке именује се на мандатни период од 4 (четири) године, са могућношћу поновног избора, уз поновну претходну сагласност Народне банке Србије.
3. Ова одлука ступа на снагу даном доношења

О б р а з л о ж е њ е

Надзорни одбор Компаније „Дунав осигурање“ а.д.о. је у складу са својим овлашћењима донео 28.03.2016. године Одлуку Н број: 61/16, којом предлаже Скупштини Друштва за реосигурање „Дунав Ре“ а.д.о., да се за представника Компаније у Надзорном одбору Друштва именује Ана Ћетковић, директор Дирекције за за неживотна осигурања.

Имајући у виду да је чланом 52. став (1), тачка 11) Закона о осигурању (Сл. гласник РС бр. 139/14) и чланом 31. тачка 11. Статута Друштва, утврђено да Скупштина Друштва одлучује о именовању и разрешењу чланова Надзорног одбора, као и да је Народна банка Србије донела Решење о давању претходне сагласности за њено именовање, то је донета Одлука као у диспозитиву.

**5.Разно**

По овој тачки дневног реда није било предлога за разматрање.

Седница је завршена у 13,15 часова.

Записник саставила Председник Скупштине

Ивана Медић Бојан Миладиновић